સજાતીય સંબંધોના વિરોધમાં એક દલીલ એવી થાય છે કે એ સૃષ્ટિ વિરુદ્ધનું કૃત્ય છે અને એ એટલા માટે કે સૃષ્ટિના વિકાસ માટે દરેક જીવનો વંશવેલો ચાલુ રહે એ જરૂરી છે, પરંતુ સજાતીય સંબંધમાંથી બાળકો જન્મતાં નથી. આ દલીલ વર્ષોથી સેંકડો જ્ઞાનીજનોના મોઢે સાંભળી છે, પણ અહીં મૂંઝવણ એ થાય છે કે આ વાત સ્વીકારીએ તો બ્રહ્મચર્યનું પાલન પણ સૃષ્ટિ વિરુદ્ધનું કૃત્ય ગણાય. સૃષ્ટિએ, કુદરતે દરેક જીવની રચના એ રીતે કરી છે કે અમુક ઉંમરે પહોંચ્યા પછી એના તન-મનમાં સેક્સની ઇચ્છા જાગે, પણ અમુક લોકો કુદરતી નિયમોની વિરુદ્ધ જાય છે. ધર્મના નામે સેક્સરહિત જીવન જીવવા તૈયાર થાય છે.